અનેક પ્રકારના સુવાક્યો,થોકબંધ લવ ક્વોટ,અનેક પ્રકારના પ્રેમ કાવ્ય અને ગઝલ વાંચીને માણસ જીવનમાં એક વાર તો એ વાત વિચારવા મજબૂર બની જાય છે કે, આ બધું જે વાંચવામાં આવે છે એવું હકીકતમાં જીવનમાં બનતું નથી. અને જે પ્રેમ વિશે લખવામાં આવ્યું છે. એવો પ્રેમ હકીકતમાં કરી શકતા નથી. અને એવો પ્રેમ કદી મળતો નથી..કલ્પના અને વાસ્તવિકતા આમ જોઇએ તો ધરતી અને આકાશનું મિલન છે..જે દુરથી જોઇએ તો લાગે કે બન્ને મળે છે, પણ જેવા નજીક આવે ત્યારે સમજાય કે આ એક પ્રકારની છલના સિવાય કશું નથી..